Diari Oficial de la Generalitat Valenciana


Sumari del DOGV 4235, del 24-04-2002 (2002/3915)

Informació pública del programa d'actuació integrada per als sectors PRR-9, 10, 11 i projecte d'urbanització per als sectors PRR-10 i 11.
-----------------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3915


Organisme emissor
:   Ajuntament de Cullera

Tipus de document
:   Anunci

Informació pública del programa d'actuació integrada per als sectors PRR-9, 10, 11 i projecte d'urbanització per als sectors PRR-10 i 11. [2002/Q3915]
  
D'acord amb allò establit en els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic, mitjançant el present anunci, l'exposició pública del programa d'actuació integrada que comprén: memòria del programa, projecte d'homologació i pla parcial per als sectors PRR-9, 10, 11, i projecte d'urbanització per als sectors PRR-10 i 11, promogut per la mercantil Promociones Lago Azul, SA.
  
En virtut del que preveu l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, el programa de desenvolupament de l'actuació integrada presentat per als sectors citats, junt amb tota la documentació annexa, i s'hi poden formular al·legacions i presentar alternatives tècniques diferents durant el termini de 20 dies, comptats des de l'endemà de la publicació d'aquest anunci en el Diari Oficial de la Generalitat Valenciana, aquest termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, i es farà constar la pròrroga en el tauler d'anuncis.
  
Per tot això, es fa saber que, de conformitat amb el que preveu l'article 46 de Llei Reguladora de l'Activitat Urbanística, aquells interessats a adquirir la condició d'agent urbanitzador, podran presentar proposicions juridicoeconòmiques durant els 5 (cinc) dies següents al venciment del termini anterior dels 20 dies d'exposició pública, i es procedirà a l'obertura de pliques en el següent hàbil a la conclusió del termini per a presentar-les.
  
Així mateix, es fa constar que, prèviament a la publicació del present anunci, s'ha efectuat remissió d'avís a tots els titulars que consten en el Cadastre com a afectats per l'actuació proposada, en compliment del que disposa l'article 46 de Llei Reguladora de l'Activitat Urbanística, i de conformitat amb el que es preveu en els articles 58 i 59 de la Llei 30/1992, modificada per la Llei 4/1999, es comunica també, mitjançant el present anunci, que serà exposat en el tauler d'edictes d'aquest ajuntament, diari no oficial i Diari Oficial de la Generalitat Valenciana, l'exposició pública del citat programa d'actuació integrada, a tots aquells titulars cadastrals o propietaris afectats que pogueren resultar desconeguts o que les dades que figuren en el Cadastre resulten errònies. Pel que es fa menció expressa que la present actuació urbanística afecta a tots aquells propietaris que tinguen els seus terrenys ubicats en els sectors PRR-9, 10 i 11 delimitats pel Pla General d'Ordenació Urbana, polígon 31. En el sotmetiment a exposició pública que va realitzar aquest ajuntament per a una altra alternativa presentada per al desenvolupament del dit àmbit d'actuació, que va ser desestimada per mitjà d'Acord Plenari de data 27 de novembre de 2001, figuraven com a desconeguts i van ser retornats els avisos dels següents interessats:
  
El senyor Máximo Rico Pilar, referència cadastral: 9635822; senyora Rene Torres Claude, referència cadastral: 9733805; la senyora Isabel Bolufer Moncho, referència cadastral: 9828404; la senyora. Carmen Cavarell Carbó, referència cadastral: 9828473; el senyor Juan Martí Catalá i uns altres, referència cadastral: 9828496; el senyor Miguel Vidal Calatayud, referència cadastral: 9723505; el senyor Rafael Armengot Félix, referència cadastral: 9723509; el senyor Agustín Talens Gimeno, referència cadastral: 9822301; el senyor Juan Pons Escrihuela, referència cadastral: 9828411; el senyor Jesús Orgeira García, referència cadastral: 9828434; el senyor Konrad Dechert Ulrich, referència cadastral: 9828422.
  
El senyor Ricardo Carreres Bou, referència cadastral: 9635829; el senyor José Armengot Grau, referència cadastral: 9828480; el senyor Luis Sáez Lloret, referència cadastral: 9723507; el senyor Antonio Font Aragó i uns altres, referència cadastral: 9733803; el senyor Francisco Corella Alberola, referència cadastral: 9723506; Inmobiliaria Jovi, SA, referència cadastral: 9828444.
  
La consulta de l'expedient que servix de base per a la tramitació del programa de desenvolupament de l'actuació integrada, podrà realitzar-se al Departament d'Urbanisme (tercera planta), de les oficines municipals situades a la plaça de la Verge, 5. Cullera.
  
Les al·legacions que, si és procedent, foren formulades es presentaran en el Registre General d'Entrades de l'ajuntament, o mitjançant qualsevol de les formes previstes en la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú.